BALA Beibele ka maleme ao e ka bago a 50 le dikgatišo tšeo di theilwego Beibeleng ka maleme a fetago a 500.
LEBELELA dikgatišo tša dipolelo tšeo e ka bago tše 70 tša diatla.
TSENA Wepesaeteng ka maleme a makgolo.
THEETŠA diterama tša go theetšwa tšeo di hlalosago ditiragalo tše di kgahlišago tša ka Beibeleng.
BONA ge ditiragalo tša Beibele di phedišwa go dirišwa dikanegelo tša diswantšho.
BOGELA diterama tša Beibele le dibidio tšeo di tlago go go thuša go lebeletšana le ditlhohlo tša bophelo.
TAONELOUTA dipuku, dihlogo tša dimakasine le difaele tša go theetšwa tša elektroniki, gomme ka moka ga tšona ke mahala.
DIRA NYAKIŠIŠO ka ditaba tše di fapafapanego o diriša BOKGOBAPUKU BJA INTHANETENG (Watchtower ONLINE LIBRARY)—tsela ya go hwetša tsebišo e ntši, yeo e hwetšagalago ka maleme a ka godimo ga a 100.
“Ke nyaka gore lapa la ka le atlege. Nna le mosadi wa ka re na le mathata morago bjale, gomme mathata ao a gaketše ka morago ga gore re be le bana. Re nyaka thušo”
“Lapa le tla agwa ka bohlale, la tiišwa ka temogo.”—Diema 24:3.
DIBOPEGO TŠE DI HOLAGO TŠA WEPESAETE YE
Karolo ya “Banyalani le Batswadi” e ka go thuša go fenya ditlhohlo tše bjalo ka tše:
Go swaragana le mathata a tša ditšhelete
Sephiri sa Lethabo la Lapa ke puku yeo e akaretšago dihlogo tše dintši tša mabapi le lapa, go tloga ka taba ya mabapi le go itokišeletša lenyalo pele o ka tsena go lona go fihla ka ya go hlokomela batswadi bao ba tšofetšego.
(Lebelela ka tlase ga DIKGATIŠO > DIPUKU LE DIPOROUTŠHA)
“Ga go na selo se bohlokwa go nna go feta bana ba ka. Ke nyaka gore ba gole e be batho ba bagolo bao nka ikgantšhago ka bona”
“Tlwaetša mošemane go ya ka tsela yeo a swanetšego go sepela ka yona; le ge a tšofetše, a ka se e lahle.”—Diema 22:6.
Karolo ya “Bana” e na le dikanegelo tša Beibele tša diswantšho, go ithuta ka diswantšho, dibidio le seo ke ithutago sona ka Beibeleng tšeo di ka go thušago go ruta bana ba gago . . . go ba ba kwago
go bontšha botho
go ithuta go re “ke a leboga”
(Lebelela ka tlase ga DITHUTO TŠA BEIBELE > BANA)
Puku ya ka ya Ditaba tša Beibele le Ithute go Morutiši yo Mogolo, ke dipuku tše di nago le diswantšho tše dibotse tšeo di hlametšwego gore o di bale le bana ba gago.
“Nka rata go hwetša ditšhišinyo bakeng sa go swaragana le ditaba tše bjalo ka sekolo, batswadi ba ka, bagwera ba ka le batho ba bong bjo bo sa swanego le bja ka. Ga ke sa le ngwana, ka gona ga ke nyake go botšwa gore ke dire eng”
“Anke pelo ya gago e go thabiše bosoganeng bja gago.”—Mmoledi 11:9.
Karolo ya “Bafsa” e na le dihlogo le dibidio tšeo di ka go thušago . . . ge e ba o lewa ke bodutu
ge e ba o na le mathata sekolong
ge e ba o robile molao wa ka gae
ge e ba o tlaišwa ke bomphenyašilo goba o gobošwa ka thobalano
Bolumo ya 1 le ya 2 ya Dipotšišo tša Bafsa le Dikarabo tše Šomago di ahlaahla dipotšišo tše 77 tše bohlokwa tšeo di botšišwago kudu.
BAKENG SA BAO BA NYAKAGO GO ITHUTA KA BEIBELE
“Ke rata go kwešiša Beibele. Ke swanetše go dira’ng?”
“Lengwalo ka moka le buduletšwe ke Modimo gomme le hola ka go ruta.”—2 Timotheo 3:16.
Phetolelo ya Lefase le Lefsa ya Mangwalo a Makgethwa ke phetolelo ya Beibele e nepagetšego le e balegago gabonolo.
(Lebelela ka tlase ga DIKGATIŠO> BEIBELE)
Karolo ya “Dipotšišo tša Beibele di a Arabja” e nea dikarabo tše di kwagalago tša dipotšišo tša go tloga ka e rego, “Ke ka baka la’ng Modimo a ile a dumelela Bajuda go Bolawa ga Sehlogo?” go fihla ka e rego, “Jesu o belegwe neng?”
Letlakala le le rego, “Kgopela Thuto ya Mahala ya Beibele” le go nea sebaka sa go ikhola ka thuto ya rena ya Beibele ya mahala.
(Kgotla linki e rego “Kgopela Thuto ya Beibele” letlakaleng la mathomong)
“Ke ile ka kgaotša go bala Beibele ka gobane ke be ke sa kgone go e kwešiša. Eupša ka morago ga gore ke thome go ithuta yona ke diriša puku ya ‘Ke Eng Seo ge e le Gabotse Beibele e se Rutago?,’ ke ile ka makatšwa ke kamoo Beibele e lego bonolo le kamoo e lego e kwagalago ka gona.”—Christina.
NA O NA LE DIPOTŠIŠO MABAPI LE DIHLATSE TŠA JEHOFA?
Karolo e rego, “Dipotšišo Tšeo di Botšišwago Kudu” e araba dipotšišo tše di tlwaelegilego mabapi le Dihlatse tša Jehofa, tše bjalo ka e rego, “Ke ka baka la eng le eya go batho bao ba šetšego ba na le bodumedi bja bona?” le e rego, “Modiro wa lena o thekgwa bjang ka tša ditšhelete?”
(Lebelela ka tlase ga MABAPI LE RENA > DIPOTŠIŠO TŠEO DI BOTŠIŠWAGO KUDU)
Letšatši le letšatši, batho ba e ka bago ba 700 000 ba tsena Wepesaeteng ya jw.org. Ke ka baka la’ng le wena o sa tsene?
mailto:?body=Wepesaete ya Moswananoši%0a%0ahttps%3A%2F%2Fwww.jw.org%2Ffinder%3Fdocid%3D102014002%26wtlocale%3DSE%26srcid=share⊂ject=Wepesaete ya Moswananoši